вт 25.10.2016 10:17
development@sphold.com
Здравейте,

Казвам се Георги Велев. Присъствах на кръглата маса относно проектозакона за иновациите като представител на АИКБ. Темата особено ни вълнува, имаше интересни идеи.

Бихте ли ми изпратили всичките презентации, които бяха представени на кръглата маса (може и да ми кажете от къде да ги сваля ако ги има в нета).

Благодаря Ви за информацията.

Поздрави и успешна работа.

Georgi Velev

Development Director

Stara Planina Hold PLC

Cell: +359887803208

e-mail: development@sphold.com
www.sphold.com
пон 24.10.2016 14:40
Борислав Ванков от Фондация „Конрад Аденауер“ 

 Хубава презентация на г-н Гушлеков. 
Без да съм специалист по темата на Кръглата маса, понеже стана дума за това как Китай и Индия дълго са били най-богатите страни, но след 1500 г. Европа рязко дръпва напред и изпреварва целия останал свят – за това има различни обяснения. Едно от тях е на английския историк Нийл Фъргюсън, който в своята книга „Civilisation“ (мисля, че няма български превод) твърди, че превъзходството на Запада в последните 500 г. се дължи основно на 6 решаващи фактора: конкуренция, наука, права на собственост, медицина, потребителско общество, трудова етика. Фъргюсън обаче смята, че западната цивилизация днес е в дълбока криза. 

А общото превъзходство на Евразия спрямо другите континенти според американския антрополог Джаред Даймънд (виж неговата книга „Пушки, вируси и стомана“, има я на български) се дължи гласно на географски фактории и природни дадености. Това обяснява защо европейци завладяват Америка например, а не обратното - американци Европа. Колкото до Китай и Европа, според Даймънд географската и политическа разпокъсаност на Европа води до конкуренция и така тя дръпва технологически пред Китай, който е централизиран и унитарен. Но и прекалено раздробяване също не е добре. 

Накрая – т ук се говори за иновации, нови открития и изобретения. Понякога е трудно да се каже какво е наистина ново и кое е усъвършенствано и доразвито старо, но е факт, че в последните около 50 години във физическите науки - за разлика от биологическите - няма наистина важни нови технологически иновации, а само количествено доразвиване на вече съществуващи техологии. Това е уникална ситуация, понеже от 1770 насам почти не е имало десетилетие без голяма технологическа иновация във физиката. През 1920 например – телевизия, през 1940-те компютри, радар, транзистор, ядрена енергия, през 1950-те и 1960-те лазер, сателити, космически кораби, но оттогава има застой. Причините са неясни, но това също е фактор, допринасящ за глобалната икономическа криза в момента. 

Благодаря. 

-----------------

вт 25.10.2016 14:33
кръгла маса по Законопроект за иновациите
Уважаеми г-н Гушлеков,
сърдечно благодаря за възможността да бъда част от организираната от Вас широка кръгла маса, на която можах да чуя (изглежда) всички гледни точки по темата „иновации“ от науката до практиката – от възникването на иновативната идея до пазарната й реализация.

Заставам зад мнението, че един бъдещ Закон за иновациите не трябва да се свежда единствено и само до обединяването на две съществуващи структури, при това със спорна ефективност (в сл. БАИ и ИАНМСП съгл. предложения законопроект). Считам, че законопроектът трябва да предвижда мерки за подобряване работата и ефективността на администрацията, както и мерки за подобряване на цялостната релевантна за иновациите среда в нашата страна.

Като представител на фармацевтичната индустрия подкрепям тезата на проф.Витанов за необходимостта от свързващи звена между науката и бизнеса – институти, инкубатори и/или друг род структури с такива функции.

Подкрепям също така и предложението, изказано от представителя на Ърнст и Янг България ЕООД за въвеждане на данъчен режим, насърчаващ НИРД, с убеждението за неговата ефективност по отношение и на иновациите, и на инвестициите в България.

В заключение, считам, че поканените от Вас участници в кръглата маса, демонстрираха иновационната среда мащабно, с всички  участващи в нея заинтересовани лица и показаха каква трябва да бъде бъдещата иновационна система, която да изведе страната ни на по-добро икономическо стъпало. 

Готова съм да участвам и подпомагам дейността на Вашата организация за изготвянето и предлагането на работещ проекто-закон, който да осигури изграждането на ефективна иновационна структура и система, както и да съдействам за постигане на синергия между всички звена в тях. 

С уважение,

Rumiana Peycheva, dipl.eng.chem.

Director Intellectual Property Departament

SOPHARMA AD





Sopharma Business Towers
5 Lachezar Stanchev Str., Tower A, Fl.10

1756 Sofia, Bulgaria

dept: +3592 8134 260
fax: +3592 9361 500

--------------------
Уважаеми г-н Гушлеков,

В отговор на вашия мейл и телефонния ни разговор от петък, изпращам искания материал (както по-долу, така и в прикачения файл). В текста е посочен електронния адрес, на който може да се гледа краткия филм, прожектиран по време на моето включване в дискусията на кръглата маса.

Кръгла маса „Проектозаконът за иновациите в България“, София, 24.10.2016 г.

Николай Славчев, PhD

Доктор по международни икономически отношения

Главен аналитик на пенсионни схеми в ПОД Алианц България АД

Представител на АИКБ в Комисията по осигурителни отношения към НСТС

Идеите и мненията, изказани по време на кръглата маса, както и представени по-долу, са лично експертно становище на автора и необвързват по необходимост ПОД Алианц България АД и АИКБ.

В основата на всяка иновация е човекът, защото иновацията предполага мисъл, идея за нововъведение, което носи полза. Иновативната мисъл или идея следва да бъде съзнателно насочена към продуктивния процес по създаване на иновативното решение, неговото реализиране и последваща адекватна защита от иновативната човешка природа да се ползва наготово и безплатно от реализирана вече чужда иновация. С иновация назоваваме най-често самия резултат от нашето продуктивно нововъведение. И ако иновативното решение намира своята обективна материализация в определен резултат, осъзнаването му като иновация е само по себе си също мисловна дейност, коята е присъща единствено на човека.

Много често, с цел развитие на иновациите, законодателят се фокусира именно върху продуктивния процес и неговия резултат, като по този начин пропуска факта, че човек е максимално интелектуално продуктивен тогава, когато е материално обезпечен.

В своя трудово-активен живот, независимо дали като нает, самонает или предприемач, човек трябва да следва своята професионална страст в това, което върши, за да може да се очаква да бъде иновативен. От момента, в който той излезе на пазара на труда, до момента, в който го напусне той трябва да има възможност „to follow his passion not his pension”. В този ред на мисли, иновацията е колкото резултат на самия продуктивен процес като такъв, толкова и на отношението на човека към него. С други думи, за да има иновации, този който ги генерира трябва да е сигурен, че създаваното от него нововъведение няма да го лиши от придобивки, които вече има.

Законодателните промени във връзка с иновациите следва да обърнат внимание на огромния потенциал за стимулиране на иновативната трудова ангажираност на работниците и служителите, с който разполагат професионалните пенсионни схеми при работодател. Работниците и служителите, допринесли за реализирана при работодателя иновация, биха могли да получават процент от реализираната печалба от внедряването на тази иновация под формата на осигурителна вноска в професионалната пенсионна схема на работодателя. Тази сума следва да бъда необлагаема за работодателя и да не се счита за облагаем доход на лицето (защото разпореждането с нея ще е възможна едва при пенсиониране). Свободното движение на работната сила между различни работодатели, както в национален, така и международен план, не бива да бъде блокирано от условия на работодателската схема, които „закрепостяват“ работника и служителя на едно работно място. Само тогава, може да се очаква, че човек наистина ще бъде продуктивен. Възможността да се оптимизират придобитите пенсионни права при един работодател, както и да се планират други, които могат да бъдат придобити при друг работодател, ще осигури на работниците и служителите спокойното навигиране през целия им трудов стаж към месторабота, на която те биха били най-продуктивни, без притеснения за загуби на придобити вече права. Свързаното с това иновативно GPeS предложение беше представено на Международната конференция за иновативни решения в пенсионното осигуряване, проведена в Барселона през 2011 г. Краткият филм “GPeS – uncommon solution for common understanding” може да бъде гледан на адрес: www.nixartspear.eu
Ако действително знанието и иновациите са определящи за бъдещото икономическо, социално и политическо развитие на съвременното българско общество, може би повече от всякога, сега – в условията на криза, е време в България да се създаде  innovation WEB (iWEB) – мрежа от държавно-субсидирани иновативни звена в бизнеса.

Това е икономическа мрежа за сътрудничество, използваща възможностите на съвременната електронна комуникация. По линия на публично-частното партньорство, бизнесът може да създаде iWEB-звена, в които да наеме нови, млади служители със свежи идеи, които току-що завършват своето образование, както и “ветерани” – специалисти, които приключват или току що са приключили своята трудова дейност и имат огромен професионален опит в съответната сфера. Държавата може да субсидира такова начинание по линия на покриване на разходите на работодателя (за определен период, до определен размер и т.н.) за работна заплата и осигуровки на наетите в звеното лица. Съответното iWEB-звено ще има за задача да проучва и анализира световния опит по определена от бизнеса актуална тема, както и да предлага конкретни иновативни и практически приложими решения, които да повишават конкурентоспособността, да създават условия за разширяване на бизнеса и да разкриват нови работни места. Всички тези iWEB-звена ще бъдат свързани в мрежа за обмен на информация, като начините за ползването на произвежданото от тях ноу-хау ще бъде възмездно и ще се договаря между бизнеса, държавата и представителите на работниците и служителите. Водещото при тези възмездни отношения ще бъде принцинът, че “няма безплатен обяд”, както и че българският бизнес няма да бъде оставен “да проси” технологии по света (обикновено – втора употреба).

iWEB-звената могат да се създават за определен срок или безсрочно, отново в зависимост от заявените конкретни потребности на бизнеса и възможностите на държавата. 

Предлаганата iWEB-стратегия би могла да бъде контрирана с това, че съществуват политики и практики на субсидирана заетост. Но няма политики на субсидирана ангажираност. Субсидираната заетост е насочена към обслужване на вече функционираща бизнес организация. Субсидираната ангажираност – към иновативно развитие на съществуващия или създаване на нов бизнес, но не и в обслужване на неговото статукво. Вместо субсидирана заетост, която в преобладаващата част от случаите се състои в това да се вземат на работа още хора (защото са безработни, и за да не бъдат безработни), субсидираната ангажираност се изразява в това да се привлече и използва мисленето на повече хора, които не е задължително да са безработни, но които със сигурност ще създадат работа за много безработни.

За разлика от първия случай, в който бизнесът бива убеждаван, а когато не се съгласи – дори и заклеймяван, че не вижда “огромната” полза от наемането на безработен на минимална работна заплата, която ще се субсидира от държавата, и за когото няма да се дължат задължителни осигурителни вноски през определен период от време или до определен размер, във втория случай бизнесът просто търси ангажирано мислене за бъдещо бизнес развитие, подкрепено от държавата. При такава iWEB-стратегия, досегашният субсидирано зает работник или служител не просто ще вегетира, а ще се развива в зависимост от бизнес резултатите, постигнати с ангажиране на интелектуалния му потенциал. 

Един функциониращ бизнес, който е подложен на неимоверен натиск по отношение осигуряването на конкурентоспособност, в резултат на бързото развитие на иновациите по света, няма нужда да наема нови работници и служители, които да работят по съществуващия в момента начин. Бизнесът има нужда от иновативни решения, с които да стане по-конкурентоспособен, да се разрастне. Бизнесът има нужда не просто да наема хора, а да наема мислещо-ангажирани хора. И понеже мисълта е най-неосезаемия, но и най-скъп ресурс, който преди да създаде ползи за бизнеса, създава обществено благо, ангажирането на държавата в този процес е предопределящо.

Предлаганата iWEB стратегия е дългосрочна, но без претенции да е панацеята за икономически ръст. Тя не допълва или дублира досегашните стратегии, а по-скоро има за цел да ги осмисли, да ги подчини на една осъзната, неизбежна необходимост, породена от извървения вече път до двете крайности в съотношението: държава – бизнес. С други думи, iWEB е по-скоро опит да се демонстрира, че след национализации и приватизации, държавата и бизнесът поемат по пътя на колаборацията. Приемането на сътрудничеството в сферата на иновациите ще гарантира, че отделните образователно-квалификационни програми, провеждани и досега, както и апелите за необходимостта от развитие на изследователска и развойна дейност, няма да останат инцидентни и симптоматични, няма да са просто апелативни и няма да имат само локален ефект, а ще бъдат подчинени на общата дългосрочна цел – подготовка на България за предизвикателствата на информационното общество през новото хилядолетие.

Едно открито деклариране на iWEB стратегията от страна на държавата, както и разработване на пакет от конкретни краткосрочни мерки за нейното реализиране, ще имат активизиращ ефект върху обществото като цяло, защото когато държавата и бизнеса заработят заедно за създаване на подобно обществено благо, хората ще осъзнаят, че държавата и бизнесът не са противоборстващи, а допълващи се субекти. А това ще спомогне за постепенното изчезване на присъщото икономическо изкушение на който и да е от трите субекта да извлича ползи от умелото маневриране между другите два.

За реализиране на такова мащабно преминаване от заетост към ангажираност в условията на съвременното общество на знания и иновации, необходимо е застъпваната многократно теза за сътрудничество в тристрания диалог да не оставя у социалните партньори ни най-малкото усещане за настъпване. В противен случай, ще се окаже вярно твърдението на Анатол Франс за равноправието, създадено по закон: “Законът, в своето величествено равноправие, забранява както на богатите, така и на бедните да спят под мостове, да просят по улиците, и да крадат хляб.”
С осъществяването на една мащабна iWEB стратегия допълнителната полза от определена политика ще оправдае допълнителното усилие за нейното реализиране.
С уважение:

Dr. Nickolai Slavchev
Chief Retirement Schemes Analyst
Allianz Bulgaria Pension Company AD
phone: +35929334833  IP: 24833 
mobile: +359 88 2337017   
19 B, Tzar Boris III blvd   
1612 Sofia, Bulgaria   
E-mail: nickolai.slavchev@allianz.bg  web: http://www.allianz.bg
Съдържанието на това електронно съобщение и всички прикачени към него електронни документи са предназначени единствено и само за посочените в него индивидуален получател или организация и е възможно да съдържа информация, която е с ограничен достъп, поверителна и/или защитена срещу разпространение. Ако Вие не сте предвиденият в електронното съобщение получател, служител или друг посредник, ангажиран с предаването му по предназначение, трябва да знаете, че всяко неразрешено разкриване на информацията в него, както и копиране на съдържанието му или на части от него е строго забранена. Ако сте получили това електронно съобщение погрешка, молим незабавно да уведомите изпращача, след което да го изтриете от пощата си. ПОД Алианц България АД не гарантира цялостност, нито е отговорно за загуби или вреди, дължащи се на начина на използване, забава в получаването, противозаконно прихващане, фалшифициране или инфектиране с вирус на това електронно съобщение.

The contents of this electronic message and all the electronic documents attached thereto are intended solely for the named individual recipient or organization and may contain information with restrictive access, confidential and/or protected against distribution. If you are not this email's intended recipient, employee or another intermediary engaged in its appropriate delivery, you must be aware that any unauthorized disclosure of information contained therein, as well as copying of its contents or parts thereof is strictly prohibited. If you have received this message by error, please notify the sender immediately and delete it from your mail box. Allianz Bulgaria Pension Company AD makes no warranty as to the completeness, nor does it accept responsibility for losses or damages due to the way of usage, delay in receiving, unlawful interception, falsification or infection with a virus of this electronic message. 


[image: image2.jpg]PAAAY sisse consicerthe environment
o\ before printing this -l





------------------------------
вт 25.10.2016 20:27
Уважаеми г-н Гушлеков, 

Още веднъж благодаря за поканата. Надявам се положените от Вас и останалите колеги усилия да доведат до успех и създаване на един добър закон за подобряване на средата за наука и иновации в страната.

Изказаното от мен мнение беше, че е чудесно, че има възможност да се финансират вече готови иновативни проекти с европейски средства, но едно от най-важните условия за създаване на такива проекти, е възстановяването на нарушения диалог между учени, технолози и бизнес/фирми. Необходимо е създаване на ефективна среда (платформа, форум), където заинтересованите страни (производствени фирми, предприятия, органи за сигурност и отбрана и др.) да дефинират необходимостта от решаване на конкретни задачи и в диалог с научни институции да се сформират компетентни екипи за решаването им. Създаването на правилна политика в тази посока е и първата стъпка за решаване на проблемите с напускането на страната от образованите й граждани (учени, инжинери и обучаващи се младежи), рационално използване на наличната апаратура и закупуване на нова, привличане на допълнителни средства за научни изследвания и създаване на технологии. В момента се наблюдава парадоксален факт – учени търсят заинтересовани фирми, на които да решат конкретни проблеми. Създаването на висококвалифицирани кадри, разпознаваеми и в чужбина, не е ли с цел по-нататъшното им използване за развиване на българската икономика? Необходим е ясен ангажимент от страна на държавата за стратегия за реабилитиране на науката, образованието и иновациите, като инструмент за просперитета на страната. Този ангажимент включва както създаване на законова база, така и съответни конкретни действия за реализиране на такава политика. 

Поздрави, 

доц. д-р Зара Желева 

------------------------------
Въпроси от г-н Димитър Филипов (dimitar@bluestrategyconsulting.com) към Виктор Митев (viktor.mitev@bg.ey.com):

----------------------------

Здравейте,

1. Не мислите ли, че прилагането на схеми за поощряването на научно развойната дейност на българските предприятия чрез намаляване на данъчната ставка би имало по-малък ефект у нас в сравнение с другите държави в Европа, поради значително по-ниската данъчна ставка у нас?

2. Не мислите ли, че държавното поощряване на иновациите би трябвало да е насочено в посока осъзнаване от бизнеса, че иновациите са незаменим източник на добавена стойност, вместо чисто финансово стимулиране?

Благодаря!

Димитър Филипов

пон 24.10.2016 14:53
Здравейте, Георги

За жалост не успях да дойда, но пък с радост ще прочета всичко.

Благодаря!

Любов

Любов Костова
lyubov.kostova@britishcouncil.bg
